 UNICEF: À ń fẹ ìrànwọ 88m fún ìpesè óúnjẹ ní DR Congo Ọmọ wẹwẹ ní DR Congo nínú ebi àpakú Ẹkùn Kasai jẹ agbègbè tó gbilẹ nínú ọrọ ajé lásìkò kan, tí wọn sì ń gbé ìgbé ayé àlàáfíà lorile-ede DR Congo, kí ìwà jagidi jagan to bẹrẹ nibẹ lọdún 2016. wọn iròyin tì ẹ leè ní ìfẹ síí: Jagidi jagan ọhún bẹ silẹ lẹyin ti ìjọba ń hùwà àìbìkítà tí ó sì di ohun tí jagidi jagan fi bẹrẹ. Àjọ isọkàn àgbáyé kéde nínú oṣù Kejìlá ọdún tó kọjá pé, wàhálà tó ń wáyé ní DR Congo jẹ èyí tó ga jù lọ nínú ìtàn wọn, tó sì nílò ìdáhùn pàjáwìrì Àjọ ìṣọkan àgbáyé tó ń rí sí ìtọjú àwọn ọmọ wẹwẹ UNICEF, tún polongo lati bẹbẹ fún iranlọwọ owó tó tó Mílíọnù méjìdínláàdọrun dọlà láti rán ẹkùn Kasai lọwọ Ẹkùn Kasai jẹ agbègbè tó gbile nínú ọrọ ajé lásìkò kan Agbenuso Àjọ UNICEF, Christophe Boulierac, to ṣẹṣẹ tajo de láti Kasai, ṣàlàyé bíi agbègbè náà ṣe burú tó lásìkò to bẹ ilé ìwòsàn mẹta wo.Boulierac ṣàlàyé bí àwọn ọmọ wẹwẹ ṣe ń kú nítorí ebi : Ọmọ wẹwẹ tó lé ní ẹgbẹrún lọnà Irínwó lo ń kojú ebi apaku-dorogbo ni orílẹèdè DR Congo.Àjọ isokan àgbáyé lo fi ọrọ òhún léde wípé ẹgbẹẹgbẹrún ìdílé ni ẹkùn Kasai, lọ tí sá wọ inú igbó nigba ti ebi tí ń sọṣẹ fún wọn, táwọn miran si ti gbẹmi mì. 